১ আগস্ট থেকে রাজ্যে শুরু জনগণনা, প্রথম ডিজিট্যালি জনগণনা, জানালেন শুভেন্দু অধিকারী

কলকাতা: আগামী ১ অগস্ট থেকে ফেব্রুয়ারি মাসের শেষ পর্যন্ত বাংলায় জনগণনার (Census) কাজ হবে। শুক্রবার নবান্নে সাংবাদিক বৈঠক করে এ কথা জানিয়ে দিলেন মুখ্যমন্ত্রী শুভেন্দু অধিকারী (Suvendu Adhikari)। প্রথম ডিজিটাল পদ্ধতিতে জনগণনা হবে। সাধারণ মানুষ যাতে স্বতঃস্ফূর্ত ভাবে এতে অংশগ্রহণ করেন, তার আবেদন জানান মুখ্যমন্ত্রী।অনুপ্রবেশকারীদের জন্য বদলেছে জনবিন্যাস।এর সঙ্গে রাজনীতি বা ধর্মের কোনও সম্পর্ক নেই।

শেষ জনগণনা হয়েছিল ২০১১ সালে। এই বছর জনগণনা শুরু হবে ১ অগাস্ট থেকে ফেব্রুয়ারি মাসের শেষ পর্যন্ত চলবে জনগণনার কাজ।”সময়ের মধ্যে জনগণনার কাজ শেষ করতে হবে। বলেও জানান তিনি। শুক্রবার বৈঠকের পর জনগণনার কথা ঘোষণা করেন মুখ্যমন্ত্রী শুভেন্দু অধিকারী। রাজ্যে জনবিন্যাস বা ডেমোগ্রাফি পরিবর্তন হয়েছে বলেও জানান মুখ্যমন্ত্রী। আর এই বিষয়ে পর্যাপ্ত তথ্যের ক্ষেত্রে কার্যকর ভূমিকা পালন করবে জনগণনা। তাই রাজ্যবাসীর কাছে এই জনগণনায় অংশগ্রহণের আর্জি জানিয়েছেন মুখ্যমন্ত্রী। মুখ্যমন্ত্রী জানান, আমজনতার জন্য চালু করা হচ্ছে হেল্প লাইন নম্বর। দেশব্যাপী যে নম্বরটি চালু করা হয়েছে, সেটি হল ১৮৫৫। চালু করা হয়েছে আরেকটি ল্যান্ড লাইন নম্বর। সেটি- ০৩৩-২৩৩৫ ৯৫০৩। চালু করা হচ্ছে ওয়েবসাইট- www.westbengal.census. gov.in। জনগণনা নিয়ে অনেকের মনেই অনেক প্রশ্ন, ভয়।

আরও পড়ুন:আরও কম ব্যবধানে মিলবে মেট্রো পরিষেবা! ‘মিশন ১৫০ সেকেন্ড’ লক্ষ্যে বড় মাইলস্টোন পার কলকাতার

এদিন অনুপ্রবেশকারী প্রসঙ্গ উল্লেখ করে শুভেন্দু অধিকারী বলেন, প্রচুর বাংলাদেশিরা জনগণনার ভয়ে পালাচ্ছে আপনারা দেখতেই পাচ্ছেন। যারা হোল্ডিং সেন্টারে রয়েছেন তাঁদের কেউ প্রয়োজনীয় নথি দেখাতে পারবে না।” তবে জনগণনায় বাংলার নাগরিকদের যে কোনও উদ্বেগের কারণ নেই তা বুঝিয়েছেন শুভেন্দু। এদিন তা নিয়ে মুখ্যমন্ত্রী বললেন, “জনগণনা সাংবিধানিক দায়বদ্ধতা। জনগণনা রাজনীতি-জাতপাত সব কিছুর ঊর্ধ্বে। “জনগণনার সঙ্গে রাজনীতির কোনও সম্পর্ক নেই। জনগণনা সাংবিধানিক দায়বদ্ধতা।